Nordostschweizerische Kraftwerke - Alemannische Wikipedia

# Nordostschweizerische Kraftwerke

### Us der alemannische Wikipedia, der freie Dialäkt-Enzyklopedy

| Dialäkt: Glarnertüütsch

Di Nordoschtschwiizerischi Chraftwärch-AG isch ä Grossvertäilerin für eleggtrische Strom. Si isch zueschtändig für d' Kantüü Aargau, beednä Appizäll, Glarus, Sant Gallä, Schaffhuuse, Thurgau, Zug und Züri.

Aagfange het's im Nünzechähundertacht. D'r Chlüüntalersee isch en Natursee, wu dur en Bärgschturz entschtande-n-isch. Über d'r Bärgschturzmasse henz e Schtaumuur buut mir 're Strass obedruff. Will di gliich Gsellschaft au s' Aarechraftwärch vu Beznau under sich gchaa het, het mer sich für d'r Name Löntsch-Beznau-Wärch entschide. Hüt nuch heisst's Chraftwärch wo vum Chlüüntalersee s' Wasser überchunnt, »Chraftwärch am Löntsch«, und d'r Löntsch isch d'r Abfluss vum Clüüntalersee. Die Gsellschaft isch zum gröschte Energievertäiler vu d'r Schwiiz aagwachse, und so het mer si im Nünzechähundertviertzechä in »Nordoschtschwiizerischi Chraftwärch« umgnännt.

Si isch hüt am Höchschtspannigsnetz vu 380 Kilovolt betäiliget und isch hundertprozäntigi Bsitzeri vum Chärnchraftwärch Beznau. Si het au Aateil a de Chärnchraftwärch vu Leibschtatt und Gösge. Zur Helfti gchört ihrä au s' Wasserchraftwärch im Wägital. Au usserhalb vu d'r Nordoschtschwiiz het si Beteiligunge. Nännenswert isch s' Chraftwärch Riburg-Schwörstadt uf dütschem Schtaatsgebiet. Sitdem s' d' Axpo-Holding git, isch nüm d' Eleggtrizitätsgsellschaft Laufeburg s' gschäftsfüehrende Mitglied vu de Chraftwärch Albula-Landwasser in Filisur. Das isch hüt d' NOK. Diä isch hüt es Tochterunternähmä vu d'r Axpo-Holding.

D' NOK isch au d' Betriiberin vu bedüütende Hoochschpannigsläitige wie zum Bischpiil d' Vorabläitig. Bsunders wichtigi Läitigszüüg günd vu Bonaduz i d' Breiti bi Nüüresdorf und vu Nüüresdorf über Beznau nach Laufeburg. Det gnüüst d' Eleggtrizitätsgsellschaft Laufeburg es Nutzigsrächt. Zäme mit em EW Zürich betriibs si au di schlaagziileträchtigi und umschtritteni Läitig vu Bängge uf Mettlä.

Vun "http://als.wikipedia.org../../../n/o/r/Nordostschweizerische_Kraftwerke_a880.html"

Kategorie: Artikel uf Glarnertüütsch | Energieunternähmä

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle
- Letschti Änderige

##### Hilf

- Froge?
- Stammtisch
- Finanzielli Hilf

##### Suech